Pianolærerinnen

Pianolærerinnen (fransk: La Pianiste) er en fransk-østerriksk erotisk dramafilm fra 2001, regissert av Michael Haneke. Haneke skrev også filmmanuset, basert på romanen Die Klavierspielerin («Pianospillersken») av den østerrikske forfatterinnen Elfriede Jelinek. Hovedrollene spilles av Isabelle Huppert, Annie Girardot og Benoît Magimel. 

Den ble belønnet med Grand Prix under Filmfestivalen i Cannes.

 Synopsis 
Erika (Isabelle Huppert) er en pianolærer på en prestisjefylt musikkskole i Wien, og bor fortsatt med sin overbeskyttende og kontrollerende mor (Annie Girardot). Ensom og fremmedgjort, finner Erika trøst ved å besøke sex-butikker og ved å eksperimentere med masochisme.

Under en konsert ble hun kjent med Walter (Benoît Magimel), en kjekk ung mann som hun forfører og innleder et ulovlig forhold til. Etter hvert som Erika langsomt driver i retning av et følelsesmessig sammenbrudd, bruker hun den forelskede Walter til å utforske sine mørkeste sado-masochistiske fantasier. Dette er imidlertid frastøtende for Walter, men i filmens klimaks angriper han henne i hennes leilighet, slik hun ønsker, slår og voldtar henne, men hun oppdager da at hennes begjær i virkeligheten ikke stemmer med hennes fantasier knyttet til dem.

 Rolleliste (utvalg) 

 Isabelle Huppert som Erika Kohut
 Annie Girardot som moren
 Benoît Magimel som Walter Klemmer
 Susanne Lothar som fru Schober
 Udo Samel som dr. Blonskij

 Priser 
Filmfestivalen i Cannes, 2001
 Grand Prix
 Beste mannlige skuespiller - Benoît Magimel
 Beste kvinnelige skuespiller - Isabelle Huppert

César-prisen, 2002
 Beste kvinnelige birolle - Annie Girardot

Deutscher Filmpreis, 2002
 Beste utenlandske film

Det europeiske filmakademiet, 2001
 Beste europeiske kvinnelige skuespiller - Isabelle Huppert

Franske filmakademi, 2001
 Beste kvinnelige birolle - Annie Girardot

Los Angeles filmkritikerforening, 2002
 Beste skuespiller - Isabelle Huppert

National Society of Film Critics, 2002
 Beste kvinnelige skuespiller - Isabelle Huppert

Det russiske filmkritikerlaget, 2001
 Beste utenlandske skuespiller - Isabelle Huppert
 Beste utenlandske film

 Referanser 

 Eksterne lenker 


Kategori:Filmer fra 2001
Kategori:Franske dramafilmer
Kategori:Østerrikske dramafilmer
Kategori:Erotiske filmer
Kategori:Filmer basert på bøker
Kategori:Filmer regissert av Michael Haneke
Kategori:Franskspråklige filmer